9. การจัดการ

9.1 โครงสร้างการจัดการ

บริษัทฯ มี คณะกรรมการ 3 ชุด คือ 

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

คณะกรรมการบริษัท 

รายนามคณะกรรมการบริษัท จำนวน 10 ท่าน มี ดังต่อไปนี้ :

+-----------------------------+----------------------------------------+
| 1.  พลเรือเอก ดร. อำนาจ      | ประธานกรรมการบริษัท, กรรมการตรวจสอบ และ  |
|     จันทนมัฎฐะ                | กรรมการอิสระ                            |
+-----------------------------+----------------------------------------+
| 2.  นายคาลิด มอยนูดดิน ฮาชิม    | กรรมการผู้มีอำนาจลงนาม, กรรมการผู้จัดการ และ |
|                             | กรรมการบริหาร                           |
+-----------------------------+----------------------------------------+
| 3.  นายคูชรู คาลี วาเดีย        | กรรมการผู้มีอำนาจลงนาม, กรรมการบริหาร      |
+-----------------------------+----------------------------------------+
| 4.  นายมูนีร มอยนูดดิน ฮาชิม     | กรรมการผู้มีอำนาจลงนาม, กรรมการบริหาร      |
+-----------------------------+----------------------------------------+
| 5.  พลตำรวจโท เกียรติศักดิ์      | ประธานคณะกรรมการตรวจสอบ และ            |
|     ประภาวัต                 | กรรมการอิสระ                            |
+-----------------------------+----------------------------------------+
| 6.  นายสุพัฒน์ ศิวะอำไพ         | กรรมการ และกรรมการตรวจสอบ              |
+-----------------------------+----------------------------------------+
| 7.  นายไจปาล มันสุขานี         | กรรมการ (กรรมการทำงานเต็มเวลา)          |
|                             |                                        |
|                             | ทำงานในแ                               |
|                             | ผนการจัดการด้านเทคนิคและแผนกประกันความเสี่ยง |
+-----------------------------+----------------------------------------+
| 8.  นายชีระ ภาณุพงศ์           | กรรมการอิสระ                            |
+-----------------------------+----------------------------------------+
| 9.  นายธีระ วิภูชนิน            | กรรมการอิสระ                            |
+-----------------------------+----------------------------------------+
| 10. นางสาว นิชิต้า ชาห์         | กรรมการ                                |
+-----------------------------+----------------------------------------+
| นางสาวสมปรารถนา เทพนภาเพลิน  | เลขานุการบริษัท                           |
+-----------------------------+----------------------------------------+

หมายเหตุ : ประวัติของกรรมการบริษัทปรากฏตาม เอกสารแนบท้าย 1

ประวัติการกระทำผิดของกรรมการบริษัท

- ไม่มี -

การแต่งตั้งคณะกรรมการบริษัท

  บริษัทฯ กำหนดให้การแต่งตั้งกรรมการกระทำโดยที่ประชุมผู้ถือหุ้น
  ผู้ถือหุ้นหนึ่งหุ้นมีหนึ่งคะแนนเสียง โดยที่ผู้ถือหุ้นแต่ละคนต้องใช้คะแนนเสียงที่มีอยู่ทั้งหมด
  เลือกบุคคลคนเดียว หรือหลายคน เป็นกรรมการ
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งให้เป็นกรรมการ
  เท่าจำนวนกรรมการที่จะพึงมีหรือจะพึงเลือกตั้งในครั้งนั้น
  และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันทำให้เกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

  คณะกรรมการมีอำนาจในการแต่งตั้งกรรมการบริหารจากกรรมการของบริษัทฯ
  โดยมีจำนวนไม่น้อยกว่าสามคนเพื่อบริหารกิจการของบริษัทฯ

-   อำนาจ หน้าที่ และความรับผิดชอบของคณะกรรมการบริษัท สรุปไว้ดังนี้

1.  คณะกรรมการเป็นผู้รับผิดชอบจัดการกิจการทั้งหลายของบริษัทฯ
    โดยมีอำนาจหน้าที่ดำเนินการภายในขอบเขตของ กฎหมาย
    วัตถุประสงค์และข้อบังคับของบริษัทฯ และตามมติของที่ประชุมใหญ่ผู้ถือหุ้น
    รวมทั้งมีอำนาจกระทำการใดๆ ตามที่ระบุไว้ในหนังสือบริคณห์สนธิ
    หรือที่เกี่ยวข้องกับการดังกล่าว

คณะกรรมการ มีหน้าที่กระทำการใดๆ เพื่อรักษาผลประโยชน์ของบริษัทฯ

คณะกรรมการ หรือที่ประชุมผู้ถือหุ้นอาจมีมติ มอบอำนาจให้คณะกรรมการบริหาร หรือบุคคลอื่นทำหน้าที่แทนในเรื่องที่เกี่ยวกับการดำเนินธุรกิจของบริษัทฯและสามารถกำหนดรายชื่อกรรมการบริษัทผู้มีอำนาจลงลายมือชื่อผูกพันบริษัทฯ ได้ ซึ่งกรรมการผู้มีอำนาจลงลายมือชื่อผูกพันบริษัทฯ ได้แก่ 

1)  นายคาลิด มอยนูดดิน ฮาชิม

2)  นายมูนีร มอยนูดดิน ฮาชิม

3)  นายคูชรู คาลี วาเดีย

โดยกรรมการบริษัทสองในสามท่านลงลายมือชื่อร่วมกันและประทับตราสำคัญของบริษัทฯ

ภายใต้ข้อบังคับกฎหมายบริษัทมหาชนจำกัด กรรมการมีอำนาจที่จะขายหรือจำนองอสังหาริมทรัพย์ใดๆของบริษัทฯ หรือให้เช่าอสังหาริมทรัพย์ใดๆของบริษัทฯกว่าสามปีขึ้นไป หรือให้หรือประนีประนอมยอมความหรือยื่นฟ้องต่อศาลหรือมอบข้อพิพาทใดๆ ให้อนุญาโตตุลาการพิจารณา

คณะกรรมการบริหาร

-   คณะกรรมการบริษัทได้แต่งตั้งกรรมการบริหาร ดังมีรายชื่อต่อไปนี้

1)  นายคาลิด มอยนูดดิน ฮาชิม กรรมการผู้จัดการ

2)  นายมูนีร มอยนูดดิน ฮาชิม กรรมการบริหาร

3)  นายคูชรู คาลี วาเดีย กรรมการบริหาร

-   อำนาจ หน้าที่ และความรับผิดชอบของกรรมการบริหาร สรุปไว้ดังนี้

1.  คณะกรรมการบริหารมีหน้าที่บริหารกิจการของบริษัทฯ ภายใต้มติ
    และระเบียบข้อบังคับของคณะกรรมการบริษัทฯ

2.  คณะกรรมการบริหาร มีอำนาจทำความตกลงหรือทำสัญญาผูกพันบริษัทฯ
    โดยข้อตกลงหรือสัญญานั้นจะต้องอยู่ในขอบอำนาจหน้าที่ ที่คณะกรรมการบริษัทได้ให้ไว้
    และจะต้องให้มีกรรมการบริหารสองคนลงนามและประทับตราสำคัญของบริษัทฯ

3.  คณะกรรมการบริหารมีอำนาจกระทำการใดๆ เพื่อผลประโยชน์ของบริษัทฯ และบริษัทย่อย

คณะกรรมการตรวจสอบ

-   คณะกรรมการบริษัท ได้แต่งตั้งคณะกรรมการตรวจสอบ ดังมีรายชื่อต่อไปนี้

1)  พลตำรวจโท เกียรติศักดิ์ ประภาวัต ประธานการตรวจสอบ

2)  พลเรือเอก ดร. อำนาจ จันทนมัฏฐะ กรรมการตรวจสอบ

3)  นายสุพัฒน์ ศิวะศรีอำไพ กรรมการตรวจสอบ

นางสาวสมปรารถนา เทพนภาเพลิน เลขานุการคณะกรรมการตรวจสอบ

-   คณะกรรมการตรวจสอบมีหน้าที่สอบทานและรายงานต่อกรรมการบริษัทในเรื่องดังต่อไปนี้

1.  สอบทานให้บริษัทฯ มีการรายงานทางการเงินอย่างเพียงพอและถูกต้อง

2.  สอบทานให้บริษัทฯ มีระบบการควบคุมภายใน และการตรวจสอบภายในที่มีประสิทธิภาพ

3.  สอบทานให้บริษัทฯ ปฏิบัติตามกฏหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์รวมทั้ง กฏหมายอื่นๆ ที่เกี่ยวข้อง

4.  พิจารณา คัดเลือก เสนอแต่งตั้ง และเสนอค่าตอบแทนแก่ผู้สอบบัญชีของบริษัท ฯ

5.  พิจารณาการเปิดเผยสารสนเทศของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6.  รายงานการกำกับดูแลกิจการของคณะกรรมการตรวจสอบโดยเปิยเผยไว้ในรายงานประจำปีของบริษัทฯ

7.  ปฏิบัติการอื่นๆ ตามที่คณะกรรมการของบริษัทฯ มอบหมาย
    ด้วยความเห็นชอบจากคณะกรรมการตรวจสอบ

ผู้บริหารบริษัทฯ

บริษัทฯ มีผู้บริหารจำนวน 8 ท่าน ดังนี้

+----+-----------------------+-----------------------------------------+
|    | รายชื่อ                 | ตำแหน่ง                                  |
+----+-----------------------+-----------------------------------------+
| 1. | นายคาลิด มอยนูดดิน ฮาชิม  | กรรมการผู้จัดการ                           |
|    |                       |                                         |
+----+-----------------------+-----------------------------------------+
| 2. | นายมูนีร มอยนูดดิน ฮาชิม   | กรรมการ (การพาณิชย์)                      |
|    |                       |                                         |
+----+-----------------------+-----------------------------------------+
| 3. | นายคูชรู คาลี วาเดีย      | กรรมการ (การเงิน)                        |
|    |                       |                                         |
+----+-----------------------+-----------------------------------------+
| 4. | นายไจปาล มันสุขานี       | กรรมการ (เทคนิค)                         |
|    |                       |                                         |
+----+-----------------------+-----------------------------------------+
| 5. | นายชีลาล โกปินาธาน      | ผู้อำนวยการแผนกการพาณิชย์และบริการเช่าเรือ     |
|    |                       |                                         |
+----+-----------------------+-----------------------------------------+
| 6. | นายโคคา เวนคาตารามานา | ผู้อำนวยการฝ่ายบริการกองเรือ                 |
|    | สุดาการ์                |                                         |
+----+-----------------------+-----------------------------------------+
| 7. | กัปตันราฟิค นานา คาปาดิ   | ผ                                       |
|    |                       | ู้อำนวยการแผนกบริหารความปลอดภัยระหว่างประเทศ |
|    |                       | (ISM)                                   |
+----+-----------------------+-----------------------------------------+
| 8. | นายนีลากันตัน วาสุเดวัน    | ผู้อำนวยการแผนกการจัดการด้านความเสี่ยงภัย      |
|    |                       |                                         |
+----+-----------------------+-----------------------------------------+

หมายเหตุ: ประวัติผู้บริหารปรากฏตามเอกสารแนบท้าย 1

ประวัติการกระทำผิดของผู้บริหาร

- ไม่มี -

9.2 การสรรหากรรมการและผู้บริหาร

การแต่งตั้งกรรมการ และผู้บริหาร

บริษัทฯกำหนดให้การแต่งตั้งกรรมการกระทำโดยที่ประชุมผู้ถือหุ้นโดยใช้เสียงข้างมากตามหลักเกณฑ์และวิธีการดังต่อไปนี้

1.  ผู้ถือหุ้นหนึ่งหุ้นมีหนึ่งคะแนนเสียง

2.  โดยที่ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว
    หรือหลายคนเป็นกรรมการ

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

คณะกรรมการมีอำนาจในการแต่งตั้งกรรมการบริหารจากกรรมการของบริษัทฯโดยมีจำนวนไม่น้อยกว่าสามคนเพื่อบริหารกิจการของบริษัทฯ

9.3 ค่าตอบแทนผู้บริหาร

โปรดดูรายละเอียดภายใต้หัวข้อ “รายงานการปฎิบัติตามหลักการกำกับดูแลกิจการที่ดี 15 ข้อ ข้อที่10” ด้านล่างนี้

9.4 บุคลากร

-   บริษัทฯ มีพนักงานรวมจำนวนทั้งสิ้น 66 คน ซึ่งสามารถแบ่งตามสายงานหลักได้ดังนี้

+--------------------------------------------+-------------------------+
| แผนกการพาณิชย์                               | 13 คน                   |
+--------------------------------------------+-------------------------+
| แผนกการจัดการทางเทคนิค                       | 13 คน                   |
+--------------------------------------------+-------------------------+
| แผนกประกันความเสี่ยง                          | 4 คน                    |
+--------------------------------------------+-------------------------+
| แผนกบริหารความปลอดภัย (ISM)                  | 3 คน                    |
+--------------------------------------------+-------------------------+
| แผนกการเงิน บัญชี และกฎหมาย                   | 27 คน                   |
+--------------------------------------------+-------------------------+
| อื่นๆ                                        | 6 คน                    |
+--------------------------------------------+-------------------------+

ผลตอบแทนรวมของพนักงานทุกคนในปี 2546 เท่ากับ 141.23 ล้านบาท โดยเป็นค่าตอบแทนในรูป
เงินเดือน โบนัส ค่าเช่าบ้านค่าภาษีเงินได้ และค่าการศึกษาบุตรตามนโยบายของบริษัทฯ

บริษัทฯและ บริษัทย่อยมีพนักงานและลูกเรือ ในปี 2546 รวมทั้งสิ้น จำนวน 886 คน
คิดเป็นผลตอบแทนรวมเท่ากับ766.55 ล้านบาท

-   บริษัทฯ มีนโยบายในการพัฒนาพนักงานดังนี้

1.  ให้พนักงานเข้าร่วมการอบรม สัมมนา การประชุมเพื่อเพิ่มพูนความรู้ความสามารถ

2.  ให้ทุนการศึกษาแก่นักเรียนดีเด่นของศูนย์ฝึกพาณิชย์นาวี
    และให้โอกาสนักเรียนเข้าร่วมฝึกงานกับบริษัทฯรวมทั้งการรับเข้าเป็นพนักงานของบริษัทฯเมื่อจบการศึกษา

3.  ให้ทุนสำหรับลูกเรือในการศึกษาเพิ่มเติมทางด้านการจัดการเดินเรือ

4.  สนับสนุนให้พนักงานเข้าเป็นสมาชิกสมาคมวิชาชีพต่างๆ

    5.  การดูแลเรื่องการใช้ข้อมูลภายใน

โปรดดูรายละเอียดภายใต้หัวข้อ “รายงานการปฎิบัติตามหลักการกำกับดูแลกิจการที่ดี 15 ข้อ ข้อที่6.2” ด้านล่างนี้

9.6 การกำกับดูแลกิจการ

รายงานการปฎิบัติตามหลักการกำกับดูแลกิจการที่ดี 15 ข้อ

1.  นโยบายเกี่ยวกับการกำกับดูแลกิจการ

คณะกรรมการตระหนักถึงความสำคัญและจำเป็นของการกำกับดูแลกิจการต่อการดำเนินธุรกิจให้มีการเจริญเติบโตและเพิ่มมูลค่าให้แก่ผู้ถือหุ้นในระยะยาว
จึงได้กำหนดนโยบายเกี่ยวกับการกำกับดูแลกิจการ
คณะกรรมการบริษัทมีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัท
ให้ความสำคัญต่อความเพียงพอของระบบการควบคุมและการตรวจสอบภายใน
กำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น
ภายใต้กรอบข้อกำหนดของกฎหมายด้วยความโปร่งใสและจริยธรรมทางธุรกิจที่ดี
และได้จัดทำคู่มือนโยบายการกำกับดูแลกิจการ

2.  สิทธิของผู้ถือหุ้น

ในปี 2546 บริษัทมีการประชุมผู้ถือหุ้นทั้งหมด 2 ครั้ง เป็นการประชุมสามัญประจำปี เมื่อวันที่30
เมษายน 2546 และการประชุมวิสามัญผู้ถือหุ้น เมื่อวันที่10 กันยายน 2546
โดยการประชุมได้จัดขึ้นที่บริษัท
และบริษัทได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทุกรายทราบล่วงหน้าก่อนวันประชุม 14 วัน
รวมทั้งประกาศหนังสือนัดประชุมดังกล่าวในหนังสือพิมพ์
ทั้งนี้เพื่อเป็นการรักษาไว้ซึ่งผลประโยชน์ของผู้ถือหุ้นเป็นสำคัญ
สำหรับในแต่ละวาระการประชุมนั้นมีความเห็นของคณะกรรมการประกอบ
และมีการบันทึกการประชุมอย่างถูกต้อง ครบถ้วน เพื่อให้ผู้ถือหุ้นสามารถตรวจสอบได้

3.  สิทธิของผู้มีส่วนได้เสีย

บริษัทเล็งเห็นและให้ความสำคัญต่อผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัทและบริษัทย่อย หรือผู้มีส่วนได้เสียภายนอก ได้แก่ คู่ค้า เจ้าหนี้ ลูกค้า
คู่แข่ง ชุมชน ภาครัฐและหน่วยงานอื่นๆ ที่เกี่ยวข้อง
เนื่องจากบริษัทตระหนักถึงแรงสนับสนุนจากผู้มีส่วนได้เสียต่างๆ
ในอันที่จะช่วยสร้างความสามารถในการแข่งขันและสร้างกำไรให้กับบริษัท
และเป็นแรงสนับสนุนอย่างดียิ่งในการสร้างความสำเร็จในระยะยาวของบริษัท

4.  การประชุมผู้ถือหุ้น

บริษัทให้ความสำคัญต่อการปฏิบัติต่อผู้ถือหุ้นทุกรายอย่างเท่าเทียมกันและเป็นไปตามหลักเกณฑ์และข้อเสนอแนะของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
ในหนังสือเชิญประชุม วันปิดสมุดทะเบียนผู้ถือหุ้น รวมทั้งขั้นตอนต่างๆในการประชุม สำหรับปี 2546
ในการประชุมสามัญประจำปีมีกรรมการเข้าร่วมประชุมทั้งสิ้น 7 ท่าน จากทั้งหมด 11 ท่าน
สำหรับการประชุมวิสามัญผู้ถือหุ้นมีกรรมการเข้าร่วมประชุมทั้งสิ้น 6 ท่าน จากทั้งหมด 11 ท่าน
ซึ่งรวมถึงกรรมการตรวจสอบ และกรรมการอิสระ
ผู้สอบบัญชีภายนอกได้เข้ารวมในการประชุมสามัญประจำปีเพื่อตอบคำถามจากผู้ถือหุ้นในประเด็นที่เกี่ยวกับข้อมูลทางบัญชีหรือการปฏิบัติงานตรวจสอบบัญชี
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
เปิดโอกาสให้ซักถามและแสดงความคิดเห็นและข้อเสนอแนะต่างๆ
รวมทั้งได้บันทึกมติที่ประชุมและประเด็นต่างๆไว้ในรายงานการประชุมอย่างถูกต้องและครบถ้วนแล้ว

5.  ภาวะผู้นำและวิสัยทัศน์

คณะกรรมการได้จัดให้บริษัทมีระบบการควบคุมภายใน การตรวจสอบภายใน
และมาตราการบริหารความเสี่ยงที่มีประสิทธิภาพและประสิทธิผล
รวมทั้งมีการติดตามการดำเนินการในเรื่องดังกล่าวอย่างใกล้ชิดและรายงานผลอย่างสม่ำเสมอในการประชุมคณะกรรมการบริษัท
ภายใต้การดูแลอย่างใกล้ชิดของคณะกรรมการตรวจสอบ

คณะกรรมการเป็นผู้พิจารณาการกำหนดและแยกบทบาทหน้าที่
และความรับผิดชอบของคณะอนุกรรมการต่าง ๆ อย่างชัดเจน ดังรายละเอียดในหัวข้อ
“โครงสร้างการจัดการ”

6.  ความขัดแย้งทางผลประโยชน์

เพื่อเป็นการป้องกันรายการที่อาจมีความขัดแย้งทางผลประโยชน์
คณะกรรมการและคณะกรรมการตรวจสอบจึงได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่อาจจะก่อให้เกิดความขัดแย้งทางผลประโยชน์ไว้อย่างเป็นลายลักษณ์อักษร
ดังนี้

6.1 รายการที่อาจมีความขัดแย้งทางผลประโยชน์:
คณะกรรมการทราบเป็นอย่างดีถึงรายการที่อาจนำมาซึ่งความขัดแย้งทางผลประโยชน์และรายการที่เกี่ยวโยงกัน
และได้พิจารณาความเหมาะสมอย่างระมัดระวังรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
อีกทั้งการปฎิบัติตามนโยบาย/แนวทางของบริษัท
โดยราคาและเงื่อนไขเสมือนทำรายการกับบุคคลภายนอก (Arms-Length Basis)
เป็นไปโดยปกติมาตราฐานทางการค้าทั่วไป และได้เปิดเผยรายละเอียด มูลค่ารายการ คู่สัญญา
เหตุผล/ความจำเป็น ไว้ในรายงานประจำปีและแบบ56-1อย่างครบถ้วนแล้ว

อีกทั้งคณะกรรมการตรวจสอบและฝ่ายตรวจสอบภายในมีการวางแผนงานตรวจสอบเรื่องการทำรายการที่อาจมีความขัดแย้งทางผลประโยชน์
โดยจัดให้มีการบรรจุเรื่องดังกล่าวไว้ในแผนการตรวจสอบภายในเป็นประจำทุกปี สำหรับปี 2546
ผู้ตรวจสอบภายในได้ตรวจสอบรายการดังกล่าวและได้รายงานต่อคณะกรรมการตรวจสอบ
เมื่อการประชุมคณะกรรมการตรวจสอบครั้งที่ 1/2546ในเดือนกุมภาพันธ์ 2546
พบว่าบริษัทมีนโยบายการอนุมัติรายการเพื่อป้องกัน
การทำรายการที่อาจมีความขัดแย้งทางผลประโยชน์ โดยรายการที่บริษัทมีอยู่ในปัจจุบัน
เป็นไปตามมาตราฐานทางการค้าการแข่งขันโดยทั่วไป
โดยยึดถือราคาตลาดเป็นสำคัญและเพื่อประโยชน์สูงสุดของบริษัท
รวมทั้งได้มีการเปิดเผยข้อมูลดังกล่าวในงบการเงินอย่างเพียงพอแล้ว

นอกจากนี้
ฝ่ายตรวจสอบภายในได้ตรวจสอบการปฏิบัติตามประกาศคณะกรรมการตลาดหลักทรัพย์แห่งประเทศไทย
เรื่อง “การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
2546” และรายงานผลการตรวจสอบต่อคณะกรรมการบริษัทแล้ว
ซึ่งคณะกรรมการบริษัทเห็นว่ารายการเกี่ยวโยงกันที่บริษัทมีเป็นการทำรายการที่เหมาะสมและเพื่อประโยชน์สูงสุดของบริษัท

6.2 การดูแลเรื่องการใช้ข้อมูลภายใน : ตาม มาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
นอกจากนี้ได้กำหนดให้กรรมการบริหารและกรรมการทำงานจำนวน 4 ท่าน
ซึ่งได้ทำงานเต็มเวลาเหมือนพนักงานบริษัท ไม่สามารถซื้อขายหุ้นทุนของบริษัท ในช่วง 3
สัปดาห์ก่อนการเปิดเผยงบการเงินสำหรับปีที่ตรวจสอบแล้วต่อสาธารณชนและ2 สัปดาห์
ก่อนการเปิดเผยงบการเงินที่สอบทานแล้วต่อสาธารณชนและ 2
วันหลังเปิดเผยงบดังกล่าวต่อสาธารณชน

7.  จริยธรรมธุรกิจ

บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อยึดถือเป็นแนวทางในการปฏิบัติหน้าที่ให้ประสบผลสำเร็จตามภารกิจของบริษัทด้วยความโปร่งใส
ซื่อสัตย์ สุจริต และเที่ยงธรรม

8.  การถ่วงดุลของกรรมการที่ไม่เป็นผู้บริหาร

ปัจจุบันคณะกรรมการบริษัทมีจำนวน 10 ท่าน ประกอบด้วยกรรมการที่เป็นผู้บริหาร 3 ท่าน
กรรมการทำงาน 1 ท่าน ซึ่งได้ปฎิบัติงานเต็มเวลาเหมือนพนักงานประจำของบริษัท
กรรมการที่ไม่ได้เป็นผู้บริหาร 1 ท่าน และกรรมการที่เป็นอิสระ 5 ท่าน
และมีคณะกรรมการตรวจสอบซึ่งประกอบด้วยกรรมการที่เป็นอิสระทั้งหมด

9.  การรวมหรือแยกตำแหน่ง

ประธานกรรมการเป็นกรรมการอิสระตามความหมายของตลาดหลักทรัพย์ และไม่มีความสัมพันธ์ใดๆ
กับฝ่ายบริหาร อีกทั้งประธานกรรมการไม่เป็นบุคคลเดียวกันกับกรรมการผู้จัดการ
เพื่อเป็นการแบ่งแยกหน้าที่ระหว่างการกำหนดนโยบายการกำกับดูแลและการบริหารงานประจำ

10. ค่าตอบแทนกรรมการและผู้บริหาร

ปัจจุบัน บริษัทยังไม่มีคณะกรรมการพิจารณาผลตอบแทน
แต่บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
นโยบายดังกล่าวได้ผ่านการอนุมัติจากที่ประชุมผู้ถือหุ้นแล้ว
กรรมการที่ได้รับมอบหมายให้เป็นกรรมการตรวจสอบจะมีค่าตอบแทนเพิ่มตามขอบเขต
หน้าที่และความรับผิดชอบที่เพิ่มขึ้น
ส่วนค่าตอบแทนผู้บริหารถูกกำหนดขึ้นตามหลักการและนโยบายที่คณะกรรมการบริษัทกำหนด
และค่าตอบแทนของกรรมการบริหารจะถูกพิจารณาอนุมติโดยคณะกรรมการบริษัท

ในปี 2546 และปี2545 บริษัทได้จ่ายค่าตอบแทนให้กรรมการเป็นค่าเบี้ยประชุม ให้กรรมการจำนวน
10 ท่านเป็นจำนวนเงิน 2.44 ล้านบาท และจำนวน 12 ท่าน เป็นจำนวนเงิน 1.25
ล้านบาทตามลำดับ

ในปี 2546 และปี2545 บริษัทได้จ่ายค่าตอบแทนให้กรรมการบริหารและผู้บริหารมีรายละเอียดดังนี้

+-------------+-------------+-------------+-------------+-------------+
| รายการ      | ปี 2546      |             | ปี2545       |             |
+-------------+-------------+-------------+-------------+-------------+
|             | จำนวนราย    | จำนวนเงิน    | จำนวนราย    | จำนวนเงิน    |
|             |             | รวม(ล้านบาท) |             | รวม(ล้านบาท) |
+-------------+-------------+-------------+-------------+-------------+
| เงินเดือน     | 8           | 22.31       | 8           | 19.03       |
+-------------+-------------+-------------+-------------+-------------+
| โบนัส        | 8           | 5.19        | 8           | 4.62        |
+-------------+-------------+-------------+-------------+-------------+
| ค่าตอบแทนอื่น* | 8           | 18.41       | 8           | 15.22       |
+-------------+-------------+-------------+-------------+-------------+
| รวม         | 8           | 45.91       | 8           | 38.87       |
+-------------+-------------+-------------+-------------+-------------+

* ค่าตอบแทนอื่นได้แก่ ค่าภาษีเงินได้ ค่าเช่าบ้าน ค่าเล่าเรียนบุตร

11. การประชุมคณะกรรมการ

คณะกรรมการมีการประชุมโดยปกติเป็นประจำทุกไตรมาสและมีการประชุมพิเศษเพิ่มตามความจำเป็น
โดยมีการกำหนดวาระการประชุมอย่างชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ
ฝ่ายเลขานุการบริษัทได้จัดส่งหนังสือเชิญประชุมพร้อมระเบียบวาระการประชุมและเอกสารประกอบการพิจารณาในแต่ละวาระ
ก่อนการประชุมล่วงหน้า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

การประชุมคณะกรรมการบริษัทจะมีขึ้นภายหลังจากการประชุมคณะกรรมการตรวจสอบประมาณ 7-10
วัน
ทั้งนี้เพื่อให้รายงานการประชุมของคณะกรรมการตรวจสอบได้ถูกเสนอเข้าไปในการประชุมคณะกรรมการบริษัทเพื่อให้คณะกรรมการบริษัทพิจารณาและรับทราบ

นอกจากนี้ได้มีการจดบันทึกการประชุมและจัดทำอย่างเป็นลายลักษณ์อักษร
มีการตรวจสอบและรับรองรายงานการประชุมดังกล่าวจากคณะกรรมการ
เลขานุการคณะกรรมการบริษัทเป็นผู้จัดเก็บรายงานการประชุม
พร้อมให้คณะกรรมการและผู้ที่เกี่ยวข้องตรวจสอบได้

ปกติการประชุมแต่ละครั้งจะใช้เวลาประมาณ 2-3 ชั่วโมง โดยในปี 2546 ที่ผ่านมา
คณะกรรมการมีการประชุมตามวาระปกติจำนวน 4 ครั้งและประชุมตามวาระพิเศษ 1 ครั้ง
โดยการเข้าร่วมประชุมของกรรมการบริษัทแต่ละท่าน สรุปได้ดังนี้

+-------------------------------+------------------+------------------+
| ชื่อกรรมการ                     | การเข้าร่วมประชุม / |                  |
|                               | การประชุมทั้งหมด    |                  |
|                               | (ครั้ง)            |                  |
+-------------------------------+------------------+------------------+
|                               | กา               | การ              |
|                               | รประชุมตามวาระปกติ | ประชุมตามวาระพิเศษ |
+-------------------------------+------------------+------------------+
| 1.  พลเรือเอก ดร.อำนาจ         | 4/4              | 1/1              |
|     จันทนมัฎฐะ                  |                  |                  |
|                               | 4/4              | 1/1              |
| 2.  นายคาลิด มอยนูดดิน ฮาซิม      |                  |                  |
|                               | 4/4              | 1/1              |
| 3.  นายมูนีร มอยนูดดิน ฮาซิม       |                  |                  |
|                               | 4/4              | 1/1              |
| 4.  นายครูชู คาลี วาเดีย          |                  |                  |
|                               | 4/4              | 1/1              |
| 5.  นายไจปาล มันสุขานี           |                  |                  |
|                               | 4/4              | 1/1              |
| 6.  พลตำรวจโท เกียรติศักดิ์        |                  |                  |
|     ประภาวัต                   | 4/4              | 1/1              |
|                               |                  |                  |
| 7.  นายชีระ ภาณุพงศ์             | 4/4              | 1/1              |
|                               |                  |                  |
| 8.  นายธีระ วิภูชนิน              | 3/4              | 1/1              |
|                               |                  |                  |
| 9.  นายสุพัฒน์ ศิวะศรีอำไพ         | 3/4              | 1/1              |
|                               |                  |                  |
| 10. นางสาวนิชิต้า ชาห์            |                  |                  |
+-------------------------------+------------------+------------------+

12. คณะอนุกรรมการ

คณะกรรมการบริษัทได้แต่งตั้งคณะกรรมการตรวจสอบ
ซึ่งถือเป็นส่วนหนึ่งของนโยบายการกำกับดูแลกิจการที่ดีของบริษัท
โดยรายละเอียดของสมาชิกของคณะกรรมการตรวจสอบ หน้าที่ ความรับผิดชอบ
ได้กล่าวไว้แล้วในรายงานประจำปีนี้ภายใต้หัวข้อ
โครงสร้างการจัดการและรายงานของคณะกรรมการตรวจสอบ

ปัจจุบัน บริษัทยังไม่มีคณะกรรมการพิจารณาผลตอบแทน
แต่บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
ดังที่ได้กล่าวไว้แล้วในรายงานฉบับนี้ภายใต้หัวข้อ ค่าตอบแทนกรรมการและผู้บริหาร

13. ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในระดับปฎิบัติงานเพื่อให้การดำเนินงานเป็นไปอย่างมีประสิทธิภาพ
จึงได้กำหนดอำนาจ หน้าที่ ในการดำเนินงานของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทเพื่อให้เกิดประโยชน์สูงสุดต่อบริษัท
และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อรักษาไว้ซึ่งการถ่วงดุลและตรวจสอบระหว่างกันอย่างเหมาะสม นอกจากนี้
ยังมีการควบคุมภายในที่เกี่ยวข้องกับทางการเงินและบัญชี
โดยบริษัทได้จัดให้มีระบบรายงานที่ชัดเจนและเพียงพอเสนอผู้บริหารสายงานที่รับผิดชอบ

บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฎิบัติงานหลักและกิจกรรมการทางการเงินที่สำคัญของบริษัทได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง
โดยฝ่ายตรวจสอบภายมีการตรวจสอบการปฎิบัติงานแต่ละแผนกและรายงานผลตรงต่อคณะกรรมการตรวจสอบเพื่อให้หน่วยงานตรวจสอบภายในมีความเป็นอิสระจากผู้บริหาร

สำหรับการควบคุมภายในที่เกี่ยวข้องกับทางการเงินและบัญชี
บริษัทได้จัดให้มีระบบรายงานที่ชัดเจนและเพียงพอเสนอผู้บริหารสายงานที่รับผิดชอบ
ทั้งนี้เพื่อให้บรรลุวัตถุประสงค์ดังต่อไปนี้

1.  เพื่อความมีประสิทธิภาพและประสิทธิผลของการปฏิบัติงาน
    รวมทั้งการใช้ทรัพยากรที่มีอยู่อย่างจำกัดเพื่อก่อให้เกิดประโยชน์สูงสุดต่อบริษัท

2.  เพื่อความถูกต้อง เชื่อถือได้และทันเวลาของรายงานทางการเงิน

3.  เพื่อให้การปฏิบัติงานของบริษัทเป็นไปตามกฎระเบียบ ข้อบังคับ
    รวมทั้งกฎหมายต่างๆที่เกี่ยวข้อง

และเพื่อให้บรรลุวัตถุประสงค์ดังกล่าวข้างต้น
บริษัทจึงมีการจัดการระบบการควบคุมภายในให้เทียบเคียงกับมาตราฐานสากล หรือ COSO (The
Committee of Sponsoring Organizations of the Treadway Commission)
ดังรายละเอียดต่อไปนี้

1.  สภาพแวดล้อมการควบคุม (Control Environment)

  บริษัทให้ความสำคัญเกี่ยวกับสภาพแวดล้อมในการทำงานจึงกำหนดให้จัดทำคู่มือนโยบายการกำกับดูแลกิจการที่ดี
  และจริยธรรมทางธุรกิจขึ้นอย่างเป็นลายลักษณ์อักษร
  รวมทั้งประกาศให้พนักงานทุกคนทราบเพื่อยึดถือเป็นแนวปฏิบัติเนื่องจากบริษัทตระหนักเป็นอย่างดีว่าการทำงานภายใต้สภาพแวดล้อมการควบคุมที่ดีนั้นจะส่งผลให้การปฏิบัติงานเป็นไปอย่างมีประสิทธิภาพและประสิทธิผล
  และก่อให้เกิดประโยชน์สูงสุดต่อบริษัทรวมทั้งผู้ที่เกี่ยวข้องทุกฝ่าย

2.  การประเมินความเสี่ยง (Risk Assessment)

  บริษัทตระหนักและเล็งเห็นถึงความสำคัญของการประเมินความเสี่ยงว่าเป็นเครื่องมือที่บ่งบอกล่วงหน้าถึงสัญญาณอันตรายที่อาจสร้างความเสียหายให้แก่บริษัท
  ดังนั้นบริษัทจึงกำหนดให้มีการประเมินความเสี่ยงออกเป็น 2 ระดับเป็นประจำทุกปี
  คือความเสี่ยงในระดับองค์กรซึ่งกำกับดูแลโดยผู้บริหารระดับสูง
  และความเสี่ยงในระดับกิจกรรมซึ่งเป็นความรับผิดชอบร่วมกันระหว่างฝ่ายตรวจสอบภายในและผู้ปฏิบัติงานทุกฝ่าย
  ความเสี่ยงในระดับองค์กรจะถูกเปิดเผยไว้ในรายงานประจำปี
  ส่วนความเสี่ยงในระดับกิจกรรมนั้นจะเป็นการประเมินร่วมกันระหว่างฝ่ายตรวจสอบภายในซึ่งมีความเป็นอิสระกับผู้ปฏิบัติงานในแต่ละกิจกรรมซึ่งมีความชำนาญการและเข้าใจเป็นอย่างดีถึงกระบวนการทำงาน
  และนำเสนอผู้บริหารระดับสูงเพื่อพิจารณา
  ทั้งนี้เพื่อให้ผลการประเมินความเสี่ยงได้สะท้อนถึงความเสี่ยงที่แท้จริงที่อาจกระทบต่อการดำเนินงานของบริษัทและเพื่อให้บริษัทสามารถกำหนดกลไกการควบคุมได้อย่างถูกต้อง
  และเหมาะสม

3.  กิจกรรมการควบคุม (Control Activities)

การประเมินความเสี่ยงดังกล่าวข้างต้นจะดำเนินการควบคู่พร้อมกับการประเมินกลไกการควบคุมเพื่อให้มั่นใจว่าบริษัทมีการจัดวางระบบการควบคุมที่ครบถ้วน
เพียงพอและเหมาะสมสอดคล้องกับความเสี่ยงต่างๆที่อาจจะเกิดขึ้น
ทั้งนี้เพื่อเป็นการลดและกระจายความเสี่ยงต่างๆให้ส่งผลกระทบต่อการดำเนินงานของบริษัทน้อยที่สุด
รวมทั้งเพื่อให้การดำเนินงานของบริษัทฯเป็นไปอย่างมีประสิทธิภาพและประสิทธิผล

4.  สารสนเทศและการสื่อสาร (Information & Communication)

  บริษัทให้ความสำคัญเกี่ยวกับความถูกต้อง
  เชื่อถือได้และทันเวลาของข้อมูลสารสนเทศต่างๆโดยเฉพาะที่มีนัยสำคัญรวมทั้งความรวดเร็วของการติดต่อสื่อสาร
  ทั้งนี้เพื่อให้การตัดสินใจเรื่องต่างๆเป็นไปอย่างถูกต้อง แม่นยำ
  และฉับไวโดยจัดให้มีช่องทางการสื่อสารทั้งภายในและภายนอกบริษัทอย่างเป็นระบบและมีประสิทธิภาพ
  สำหรับการติดต่อสื่อสารภายในบริษัทจะผ่านระบบ Intranet
  พนักงานในทุกระดับชั้นรวมทั้งผู้บริหารระดับสูงสามารถเข้าถึงกันได้อย่างสะดวก
  รวดเร็วเพื่อให้การประสานการทำงานเป็นไปอย่างมีประสิทธิภาพและประสิทธิผลและบรรลุเป้าหมายที่วางไว้
  สำหรับการติดต่อกับบุคคลภายนอก เช่น นักลงทุน เป็นต้น
  บริษัทมีช่องทางการติดต่อสื่อสารผ่านช่องทางการเผยแพร่ข้อมูลต่างๆ ของตลาดหลักทรัพย์
  เวบไซด์ของบริษัท
  รวมทั้งผู้บริหารของบริษัทเองก็พร้อมที่จะตอบข้อซักถามในประเด็นต่างๆจากนักลงทุนรวมทั้งผู้มีส่วนได้เสียอื่นๆ

5.  การติดตามและประเมินผล (Monitoring & Evaluation)

บริษัทกำหนดมาตราการในการติดตามและประเมินผลการปฏิบัติงาน ดังรายละเอียดต่อไปนี้

+-------------------+-----------------------+-------------------------+
| ระดับการประเมิน     | ผู้ประเมิน               | ความถี่ของการติดตาม        |
|                   |                       |                         |
|                   |                       | และประเมินผลการทำงาน     |
|                   |                       | (ต่อปี)                   |
+-------------------+-----------------------+-------------------------+
| พนักงาน            | หัวหน้าแผนก             | อย่างน้อย 1 ครั้ง           |
+-------------------+-----------------------+-------------------------+
| หัวหน้าแผนก         | ผู้บริหารระดับสูง          | อย่างน้อย 1 ครั้ง           |
+-------------------+-----------------------+-------------------------+
| ผู้บริหารระดับสูง      | คณะกรรมการบริษัท        | อย่างน้อย 4 ครั้ง           |
+-------------------+-----------------------+-------------------------+

ผลจากการติดตามและการประเมินที่ได้จะถูกนำไปกำหนดเป็นแผนเชิงกลยุทธ์เพื่อให้การปฏิบัติงานมีประสิทธิภาพและประสิทธิผลยิ่งขึ้น

นอกเหนือจากที่กล่าวข้างต้นแล้ว
บริษัทยังมีฝ่ายตรวจสอบภายในทำหน้าที่เป็นหน่วยงานติดตามและประเมินผลอีกด้วย
โดยอยู่ภายใต้การกำกับดูแลโดยตรงจากคณะกรรมการตรวจสอบ
ฝ่ายตรวจสอบภายในของบริษัทมีหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง
โดยฝ่ายตรวจสอบภายในมีการตรวจสอบการปฏิบัติงานในแต่ละกิจกรรมและรายงานผลตรงต่อคณะกรรมการตรวจสอบ
ทั้งนี้เพื่อให้หน่วยงานตรวจสอบดำรงไว้ซึ่งความเป็นอิสระจากผู้บริหาร

ในเรื่องการบริหารความเสี่ยง ผู้ตรวจสอบภายในได้สอบทานและประเมินความเสี่ยง
และพบว่าบริษัทมีการกำหนดความเสี่ยงและนำหลายเครื่องมือสำหรับมาตราการความเสี่ยงมาใช้
และนำไปสู่การบริหารความเสี่ยง ทั้งนี้ปัจจัยความเสี่ยงที่สำคัญได้กล่าวไว้ในรายงานประจำปี
ทั้งนี้เพื่อผลประโยชน์ของผู้ถือหุ้นและนักลงทุน

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
โดยมีการนำเสนอรายงานความรับผิดชอบของคณะกรรมการต่อรายงานทางการเงินควบคู่กับงบการเงินที่ตรวจสอบแล้วในรายงานประจำปีนี้แล้ว

15. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่อาจมีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่างๆ
ดังกล่าวเพื่อให้ผู้ลงทุนและผู้ที่เกี่ยวข้องรับทราบ โดยผ่านช่องทางการเผยแพร่ข้อมูลต่างๆ
ของตลาดหลักทรัพย์ เวบไซต์ของบริษัท จดหมายแจ้งข่าวและจากการติดต่อกับกรรมการผู้จัดการ
บริษัทได้คำนึงถึงความสำคัญต่อผู้ลงทุนดังนั้นผู้บริหารระดับสูงจะเป็นผู้รับผิดชอบในส่วนที่เกี่ยวกับการบริการนักลงทุนด้วย
อีกทั้งได้จัดเจ้าหน้าที่บริษัทเพื่อให้บริการข้อมูลข่าวสาร สำหรับผู้ลงทุน ผู้ถือหุ้น
นักวิเคราะห์และประชาชนทั่วไป ทั้งนี้ผู้ลงทุนสามารถติดต่อได้ที่คุณสุธาดา เมฆรุ่งเรืองกุล โทรศัพท์
02 237 8700-4 ต่อ 954 คุณสมปรารถนา เทพนภาเพลิน เบอร์ต่อ 954
หรือที่อีเมล์ของบริษัทpsl@preciousshipping.com